Merényletek Párizsban - Sok halálos áldozat van, a támadók mintegy száz túszt ejtettek | SZON
Merényletek Párizsban - Sok halálos áldozat van, a támadók mintegy száz túszt ejtettek
2015.11.14 08:06	 Akt.:	 2018.06.29 16:45
Párizs – Legalább 153 áldozat, 112 a Bataclannál, 8 támadó is meghalt.
Fotók | Terrortámadások Párizsban
Fotók | A párizsi terrortámadások áldozatait gyászolja a világ
Francia hivatalos források hajnali friss információi szerint legalább 153 ember halt meg a párizsi merényletekben.
Összesen 6 helyszínen támadtak: a francia nemzeti stadionnál, a Stade de France-ban, a La Belle Equipe bárban a rue Charonne-on, a Le Carillon barnál, a rue de la Fontaine au Roi-nál, a boulevard Voltaire-en, illetve a XI. kerületi Bataclan koncertteremnél.
A legtöbb embert, legalább 112-őt a Bataclannál öltek megAz AFP-nek nyomozói forrásból olyan információja van, hogy legalább 200 a sérültek, és 80 a súlyos sérültek száma.
A párizsi főügyészség szóvivője hajnalban már arról beszélt, nyolc támadó halt meg eddig, közülük heten öngyilkos robbantás közben. Több támadó elmenekülhetett.
– index.hu –
Merényletek Párizsban – Fenyegetés miatt átkutattak egy Franciaországba tartó repülőgépet Hollandiában
Brüsszel – Fenyegetés miatt indulás előtt kiürítettek és átkutattak egy Franciaországba tartó repülőgépet az amszterdami Schiphol repülőtéren szombat délután – jelentette holland hatósági forrásokra hivatkozva a belga sajtó.
Merényletek Párizsban – Visegrádi külügyminiszterek: Európát, az európai embereket érte támadás
Budapest – A visegrádi országok hivatalban lévő külügyminiszterei szerint Európát, az európai embereket érte támadás. A Külgazdasági és Külügyminisztérium (KKM) szombati, MTI-hez eljuttatott közleménye szerint erről Lubomír Zaorálek cseh, Miroslav Lajčák szlovák és Szijjártó Péter magyar külügyminiszter egyeztetett.
Merényletek Párizsban – Amerikai sebesültjei vannak a támadásnak
Washington – Amerikai sebesültjei és “talán halottjai” is vannak a párizsi terrortámadásoknak – jelentette szombaton a CNN hírtelevízió az amerikai külügyminisztériumra hivatkozva.
Merényletek Párizsban – Őrizetbe vettek egy gyanúsan viselkedő személyt a londoni Gatwick repülőtéren
London – Őrizetbe vettek szombaton egy gyanúsan viselkedő embert a második legnagyobb londoni repülőtéren, a brit fővárostól délre fekvő Gatwicken, amelynek egyik terminálját egy időre teljesen kiürítették, és a környező utakat is lezárták.
Merényletek Párizsban – Cameron: számos brit áldozat is lehet, marad a jelenlegi terrorkészültség
London – A brit miniszterelnök szerint Nagy-Britanniának fel kell készülnie arra, hogy a párizsi merényletek áldozatai és sérültjei között sok brit állampolgár is van.
Merényletek Párizsban – Vezérkari főnök: fokozottan védik az országban lévő külföldi katonákat
Budapest – Szervezett formában gondoskodik a Magyarországon lévő külföldi katonák fokozott védelméről a Magyar Honvédség – közölte Benkő Tibor, a Honvéd Vezérkar főnöke szombaton az MTI-vel.
Nem véletlen, hogy pont Párizs
Budapest, Párizs – Nógrádi György szerint az Iszlám Állam célja ezzel a borzalommal is a hármas stratégiai célja elérése volt. Villáminterjú.
Kairó – Az Iszlám Állam (IÁ) nevű dzsihadista terrorszervezet vállalta magára a Párizsban elkövetett merényleteket szombaton nyilvánosságra hozott hivatalos közleményében.
Merényletek Párizsban – Szíriai útlevelet találtak az egyik öngyilkos merénylő holtteste közelében
Párizs – Szíriai útlevelet találtak a párizsi Stade de France stadion közelében elkövetett robbantások egyik öngyilkos merénylőjének holtteste közelében – közölték szombaton rendőrségi források.
Egy önkéntes híradós összefoglalója az eseményekről:
Utcai felvételek:
Merényletek Párizsban – Le Monde: megtartják az ENSZ klímacsúcsát Párizsban
Párizs – A Le Monde című napilap internetes oldala szerint a két hét múlva kezdődő párizsi ENSZ-klímacsúcs (COP) is szóba került a legalább 128 áldozatot követelő merényleteket követően a francia elnöki hivatalban összehívott válságtanácskozáson, de annak elhalasztása nem merült fel.
Merényletek Párizsban – Olasz belügyminiszter: rendkívüli ellenőrzést vezetnek be az olaszországi határokon, repülőtereken, kikötőkben
Róma – Rendkívüli biztonsági intézkedéseket vezettek be az olasz határokon, repülőtereken és kikötőkben – jelentette be Angelino Alfano olasz belügyminiszter az olasz nemzetbiztonsági tanács szombati értekezletét követően.
Merényletek Párizsban – Belga rendszámú autó szállíthatta a robbanószereket Párizsba
Brüsszel – Egy belga rendszámú autó szállíthatta a robbanószereket a párizsi merényletekhez – hangzott el a La Une nevű belga televízió híradójának különkiadásában szombaton.
Merényletek Párizsban – Scotland Yard-parancsnokhelyettes: folyamatos felülvizsgálat alatt a brit terrorkészültség
London – Folyamatos felülvizsgálat alatt van a nagy-britanniai terrorkészültségi szint – mondta szombaton a Scotland Yard terrorelhárításért felelős főparancsnok-helyettese.
Merényletek Párizsban – Sarkozy: totális háború kell a terrorizmus ellen
Párizs – Nicolas Sarkozy volt francia államfő szerint “totális háborút” kell a terrorizmus ellen folytatni és “gigantikus intézkedésekre” van szükség Franciaország biztonságának megerősítésére a párizsi merényleteket követően.
Merényletek Párizsban – A merénylők egyik feltételezett cinkosát foghatták el a napokban Bajorországban
Berlin – Valószínűleg a párizsi merényletek elkövetőinek egyik cinkosát vették őrizetbe a napokban Bajorországban – jelentette szombaton a Bayerischer Rundfunk (BR) tartományi közszolgálati médiatársaság.
Merényletek Párizsban – Hollande: az Iszlám Állam követte el a merényleteket
Párizs – Az Iszlám Állam dzsihadista szervezet által elkövetett háborús tettnek nevezte Francois Hollande francia államfő a párizsi merényleteket.
Merényletek Párizsban – Félárbocra engedték az Európai Unió zászlaját
Brüsszel – Az Európai Bizottság épületénél félárbocra engedték szombat délelőtt az Európai Unió zászlaját a Párizst ért terrortámadás miatt – derül ki a testület egyik szóvivőjének az egyik közösségi oldalon közzétett üzenetéből.
Merényletek Párizsban – Merkel: “együtt sírunk” Franciaországgal
Berlin – A németek “együtt sírnak” és gyászolnak a francia néppel – mondta Angela Merkel német kancellár szombaton Berlinben, a kancellári hivatalban felolvasott sajtónyilatkozatában.
Fotók: Egy világ gyászolja a párizsi terrortámadások áldozatait
Szombat hajnalban sötétbe borult a párizsi Eiffel-torony, hasonlóképp emlékeztek meg az épület vegasi másánál is a terrortámadások ártatlanjairól. Máshol francia nemzeti színekkel rótták le tiszteletüket, kékbe, fehérbe és pirosba borult a One World Trade Center, az Empire State Building, a Wembley-stadion, a Megváltó Krisztus szobra és a San Francisco-i városháza is. Gyászol a világ.
Merényletek Párizsban – Szakértő: a terroristáknak általában instabil az identitásuk
Budapest – Általában instabil identitásúak a terroristák, és a személyiségükhöz hozzátartozik az is, hogy értékeket csak valakivel szemben képesek megfogalmazni, valami ellenében tudnak például tetteiknek értelmet adni – mondta Végh József kriminálpszichológus az M1 aktuális csatorna szombati műsorában.
Merényletek Párizsban – Cameron segítséget ajánlott a francia kormánynak
London – Felajánlotta Nagy-Britannia segítségét a francia kormánynak a brit miniszterelnök. Szombat hajnali értesülések szerint a nap folyamán értekezletet tart a brit kormány rendkívüli események idején ülésező tanácskozó csoportja (COBRA), hogy áttekintse a párizsi merénylet nyomán kialakult helyzetet. A COBRA jogkörében áll javasolni a terrorkészültségi szint emelését.
Merényletek Párizsban – Facebookon keresik a párizsi támadás után a koncertező bandák eltűnt tagjait
Párizs – Még mindig azt próbáljuk megtudni, hogy biztonságban vannak-e és egyáltalán hol vannak a banda és a stáb tagjai. Gondolatban együtt vagyunk azokkal, akik ebben a tragédiában érintettek – olvashatták a rajongók az Eagles of Death Metal (EoDM) Facebook-oldalán nem sokkal a támadás után, éjjel 1 óra körül.
Merényletek Párizsban – Így ellenőrizheti, hogy volt-e ismerőse a párizsi támadások helyszínein
Párizs – Mint arról már korábban beszámoltunk, a Facebook bevezette az úgynevezett safety check-et, azaz egy olyan biztonsági ellenőrzést, amivel katasztrófahelyzetekben vagy például a párizsihoz hasonló támadás után az ott tartózkodók jelezhetik szeretteiknek, barátaiknak, hogy jól vannak, illetve bárki leellenőrizheti, hogy ismerősei túlélték-e a tragédiát.
Merényletek Párizsban – Negyedszer hirdettek Franciaországban rendkívüli állapotot
Párizs/Brüsszel – A mostani mindössze a negyedik alkalom, hogy a kormány rendkívüli állapotot hirdet ki Franciaország területén – derül ki a francia sajtóból.
Merényletek Párizsban – SITE Intelligence Group: dzsihadista csoportok ünnepelnek
London – A szélsőséges internetes fórumok figyelésére szakosodott SITE Intelligence Group szombat hajnali közlése szerint a dzsihadista csoportok a közösségi portálokon, elsősorban a Twitter üzenőportálon ünnepelték a Párizsban elkövetett terrormerényleteket.
Merényletek Párizsban – Szemtanúk beszámolói a terrortámadásról
Párizs/Brüsszel – Mindenfelé heverő testekről, vérről és halottakról számoltak be a péntek éjjeli terrortámadások szemtanúi a Le Monde francia napilap internetes oldalának szombat hajnali tudósítása szerint.
Címkék: fegyveres támadás, Franciaország, halálos áldozatok, halottak, lövöldözés, merénylet, merényletek Párizsban, Párizs, támadás, terrortámadás, Túsz, túszok